Dantų laminačių tvirtumą ir ilgaamžiškumą lemia medžiaga, iš kurios jos gaminamos, ir gamybos būdas. Tai bemetalė keramika, kuri modeliuojama, presuojama ir vėliau dengiama keliais sluoksniais, taip sukuriant daugiasluoksnę keramikinę plokštelę. Ši medžiaga yra visiškai natūrali, todėl lengvai toleruojama burnos ertmėje.
Dantų technikai gamina bemetalės keramikos dantų laminates laboratorijoje individualiai pagal paciento įprastinius arba skaitmeninius dantų atspaudus.
Laminačių gamyba reikalauja ypatingo tikslumo ir įgūdžių. Tikslumą užtikrina šiuolaikinės technologijos: jomis sukuriamos 0,3 mm – 0,5 mm storio plokštelės, kurios savo forma, dydžiu ir spalva idealiai atitinka paciento dantis.
Pirmiausiai laboratorijoje pagal dantų atspaudus sumodeliuojamos plonytės, šviesai pralaidžios daugiasluoksnės plokštelės. Iš kelių sluoksnių sudaryta dantų laminatė, net ir būdama itin plona, yra tvirta ir atspari.
Šiame etape yra sukuriama pageidaujama dantų laminatės spalva, o jos gamybai naudojama keramika atkartoja sveikų dantų švytėjimą ir blizgesį.
Tanki dantų laminačių tekstūra nepraleidžia skysčių, todėl jomis restauruoti dantys yra atsparūs spalvos pokyčiams. Turėdami nuosavus dantis, spalvos pokyčio dėl kavos, arbatos, raudono vyno ir kitų dažių gėrimų poveikio išvengti negalime.
Todėl dantų laminatėmis restauruoti dantys išsaugo pirminę baltą spalvą per visą laminačių tarnavimo laiką, ir bendras šypsenos estetinis vaizdas nepakinta.